《陈节斋挽诗 其三》
宋代·林希逸

早岁登门叨赏异，暮年造阙喜追陪。每从省户供词去，多向都曹诵句来。

逐客赠年今尚在，痴儿别饮恰方回。湖边握手如前日，身隔千山叹玉埋。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。